లెక్కలు తవ్వుతున్న ఐటీ శాఖన్యూఢిల్లీ, జనవరి 2: పెద్దనోట్ల రద్దు తర్వాత నగానట్రా, పొలంపుట్రా కొన్నారా? పోనీ... ఖరీదైన కారు కొనుగోలు చేశారా? ఇల్లు, స్థలంలాంటివేవైనా కొన్నారా? అయితే... ఆదాయపు పన్ను (ఐటీ) శాఖ జరిపే ‘తవ్వకాల్లో’ ఇవన్నీ బయటపడతాయి. గత 2 నెలల్లో జరిగిన ఖరీదైన లావాదేవీల వివరాలన్నీ ఐటీ సిబ్బంది తెెప్పించుకుని లెక్కలు చూస్తున్నారు. టన్నుల కొద్దీ ఉన్న వివరాలను నిశితంగా విశ్లేషించేందుకు ప్రత్యేక పరిజ్ఞానం ఉపయోగిస్తున్నారు. పెద్ద మొత్తంలో ఒకే లావాదేవీలు జరిపితే కనిపెడతారనే ఉద్దేశంతో... వాటిని చిన్నచిన్న మొత్తాలకు ఎక్కువ బిల్లులు రాయించుకునే వారూ ఉంటారు. ఇలాంటి అనుమానాస్పద లావాదేవీలను కూడా గుర్తిస్తారు. నవంబరు 8 నుంచి జరిగిన డిపాజిట్లు, కొనుగోళ్ల లెక్కలన్నీ తీస్తారు. ‘ఇలా కూడా జరుగుతుందా?’ అని ఆశ్చర్యపోయే స్థాయిలో ఇదంతా పక్కాగా సాగుతుందని కేంద్ర ప్రత్యక్ష పన్నుల బోర్డు (సీబీడీటీ) ఉన్నతాధికారి ఒకరు తెలిపారు. ప్రత్యేక ఆన్లైన్ వ్యవస్థ ద్వారా వివరాలన్నీ పరిశీలించి... ‘పాన్’ ద్వారా అనుమానాస్పద లావాదేవీలు గుర్తిస్తామని చెప్పారు. ఈ క్రమంలో... బ్యాంకుల్లో రూ.2.50 లక్షలకంటే తక్కువగా చేసిన డిపాజిట్లనూ ‘విశ్లేషించే’ అవకాశం ఉంది. ఉదాహరణకు... ఒకే కుటుంబానికి చెందినవారు వేర్వేరు ఖాతాల్లో రూ.2.50 లక్షల కంటే తక్కువగా డిపాజిట్ చేస్తే ఇట్టే కనిపెట్టేస్తారు. ఒకే చిరునామా, ఫోన్ నెంబరు వంటి కొన్ని ప్రాతిపదికల ఆధారంగా ఈ విశ్లేషణ జరుగుతుంది. వారు గతంలో చెల్లించిన ఆదాయ పన్నుకు, ఇప్పుడు చేసిన డిపాజిట్ మొత్తానికీ మధ్య పొంతన ఉందా అనేది పరిశీలిస్తారు. అనుమానాస్పద లావాదేవీలన్నీ గుర్తించి... వారి పేర్లను ఐటీ శాఖ వెబ్సైట్లో ప్రదర్శిస్తారు. ‘ఏమిటి సంగతి? ఎందుకు ఇలా జరిగింది?’ అని ప్రశ్నిస్తారు. వాటికి సమాధానాలు చెప్పి తీరాల్సిందే. ‘‘ఫైనాన్షియల్ ఇంటెలిజెన్స్ యూనిట్తో సహా వివిధ శాఖల నుంచి మాకు సమాచారం వస్తోంది. ఎవ్వరూ తప్పించుకోలేరు’’ అని ఆయన తెలిపారు.
lekkalu tavvutunna it saakhanyuudillii, janavari 2: peddanotla raddu tarvaata naganatra, polamputra konnara? ponee... khareedaina kaaru konugolu chesara? illu, sthalamlaantivevainaa konnara? ayithe... aadaayapu pannu (it) saakha jaripe ‘tavvakaallo’ ivannee bayatapadataayi. gatha 2 nelallo jarigina khareedaina lavadevila vivaraalannii it sibbandi teeppinchukuni lekkalu chustunnaru. tannula koddi unna vivaraalanu nisitamgaa visleshinchenduku pratyeka parignaanam upayogistunnaru. pedda mottamlo oke lavadevilu jaripithe kanipedatarane uddesamto... vaatini chinnachinna mottaalaku ekkuva billulu raayinchukune vaaruu untaaru. ilanti anumaanaaspada lavadevilanu kuudaa gurtistaaru. navambaru 8 nunchi jarigina depaajitlu, konugolla lekkalanni teestaaru. ‘ilaa kuudaa jarugutunda?’ ani aascharyapoye sthaayilo idantaa pakkaga saagutundani kendra pratyaksha pannula bordu (cbdt) unnataadhikaari okaru telipaaru. pratyeka anline vyavastha dwara vivaraalannii pariseelinchi... ‘pan’ dwara anumaanaaspada lavadevilu gurtistamani cheppaaru. ee kramamlo... byaankullo roo.2.50 lakshalakante takkuvagaa chesina depaajitlanuu ‘visleshinche’ avakaasam undi. udaaharanaku... oke kutumbaaniki chendinavaaru ververu khaataallo roo.2.50 lakshala kante takkuvagaa depazit cheste itte kanipettestaaru. oke chirunama, fon nembaru vanti konni praatipadikala aadhaaramgaa ee vislaeshana jarugutundi. vaaru gatamlo chellinchina aadaaya pannuku, ippudu chesina depazit mottaanikee madhya pontana undaa anedi pariseelistaaru. anumaanaaspada lavadevilanni gurtinchi... vaari paerlanu it saakha websitelo pradarsistaaru. ‘emiti sangati? enduku ilaa jarigindi?’ ani prasnistaaru. vaatiki samaadhaanaalu cheppi teeralsinde. ‘‘finansial inteligens unitto sahaa vividha saakhala nunchi maaku samacharam vastondi. evvaruu tappinchukoleru’’ ani aayana telipaaru.